

Hyväksytty kasvatus- ja opetuslautakunnassa 16.6.2015 38 §

**PÄIVÄHOIDON SÄÄNTÖKIRJA**

**KARKKILAN KAUPUNKI**

Sisällysluettelo

[**SÄÄNTÖKIRJAN YLEINEN OSA 4**](#_Toc417990450)

[**1. MÄÄRITELMÄT JA KÄSITTEET 4**](#_Toc417990451)

[1.1 Palveluseteli 4](#_Toc417990452)

[1.2 Sääntökirja 4](#_Toc417990453)

[1.3 Sääntökirjassa käytettävät käsitteet 5](#_Toc417990454)

[2. PÄIVÄHOITOPALVELUJEN TUOTTAMISEEN SOVELLETTAVA LAINSÄÄDÄNTÖ 6](#_Toc417990455)

[3. PALVELUSETELIASIAKKUUS 7](#_Toc417990456)

[3.1 Palveluseteliin oikeutetut asiakkaat 7](#_Toc417990457)

[3.2 Palveluntuottajan valitseminen 8](#_Toc417990458)

[3.3 Palvelusetelin hakeminen 8](#_Toc417990459)

[3.4 Päätös palvelusetelistä 8](#_Toc417990460)

[3.5 Palvelusopimus 9](#_Toc417990461)

[3.6 Palvelusetelin voimassaolo 9](#_Toc417990462)

[3.8 Kuluttajasuoja 9](#_Toc417990463)

[4. PALVELUSETELIN ARVO 9](#_Toc417990464)

[4.1 Palvelusetelituotteet ja niiden arvo 10](#_Toc417990465)

[4.2 Päätös tulosidonnaisen palvelusetelin arvosta 10](#_Toc417990466)

[4.3 Palvelusetelin arvon tarkistaminen 11](#_Toc417990467)

[4.4 Asiakkaan omavastuuosuus 12](#_Toc417990468)

[4.5 Säännönmukaisesti lyhyempää hoitoaikaa käyttävien omavastuu 12](#_Toc417990469)

[4.6 Kesä ja varahoito 13](#_Toc417990470)

[4.7 Palvelusetelin arvon määrittäminen vanhempien yhteishuoltajuudessa 13](#_Toc417990471)

[4.8 Muutoksenhaku palvelusetelin arvon päätökseen 13](#_Toc417990472)

[5. PALVELUNTUOTTAJIEN HYVÄKSYMISEN EDELLYTYKSET 13](#_Toc417990473)

[5.1 Palveluntuottajaa koskevat yleiset vaatimukset 14](#_Toc417990474)

[5.2 Henkilöstö ja osaaminen 14](#_Toc417990475)

[5.3 Palvelujen hinnat 14](#_Toc417990476)

[5.4 Asiakirjojen käsittely ja arkistointi 15](#_Toc417990477)

[5.5 Palvelun tuottajan hyväksymisen peruuttaminen 15](#_Toc417990478)

[6. KARKKILAN KAUPUNGIN TEHTÄVÄT 15](#_Toc417990479)

[6.1 Kaupungin velvoitteet 15](#_Toc417990480)

[6.2 Kaupunki rekisterinpitäjänä 16](#_Toc417990481)

[7. VASTUUT JA VAHINGONKORVAUKSET 17](#_Toc417990482)

[8. VEROTUS 17](#_Toc417990483)

[8.1 Tuloverotus 17](#_Toc417990484)

[8.2 Arvonlisäverotus 17](#_Toc417990485)

[9. SÄÄNTÖKIRJA 18](#_Toc417990486)

[9.1 Sääntökirjan noudattamisen valvonta ja vastuuhenkilöt 18](#_Toc417990487)

[9.2 Sääntökirjan muuttaminen ja voimassaoloaika 18](#_Toc417990488)

[10. PALVELUN SISÄLTÖ JA LAADUN HALLINTA 20](#_Toc417990489)

[10.1 Palvelun sisältövaatimukset 20](#_Toc417990490)

[10.2 Kasvun ja oppimisen tuki päiväkotitoiminnassa 20](#_Toc417990491)

[10.3 Laatumittarien seuranta ja raportointi 20](#_Toc417990492)

[10.4 Muistutukset, kantelut, vahinkoilmoitukset ja asiakasvalitukset 21](#_Toc417990493)

[11. PALVELUJEN KÄYTÖN RAPORTOINTI 21](#_Toc417990494)

[12. PALVELUSETELIN ARVON LASKUTUS KARKKILAN KAUPUNGILTA 21](#_Toc417990495)

## SÄÄNTÖKIRJAN YLEINEN OSA

## 1. MÄÄRITELMÄT JA KÄSITTEET

### 1.1 Palveluseteli

Palvelusetelillä tarkoitetaan PALVELUN JÄRJESTÄMISVASTUUSSA OLEVAN KUNNAN SOSIAALI-JA terveyspalvelun saajalle myöntämää sitoumusta korvata palvelujen tuottajan antaman palvelun kustannukset kunnan ennalta määräämään arvoon asti. Palveluseteli on maksuvälineenä viranomaispäätös.

Palveluseteli on yksi tapa järjestää kunnan lakisääteisiä sosiaali- ja terveydenhuoltopalveluja. Tämän vuoksi asiakkaan asemaan vaikuttavat samat erityislainsäädännön säännökset kuin muillakin tavoin järjestetyssä sosiaali- tai terveydenhuoltopalveluissa. Palvelusetelin käyttäjällä on kuitenkin muista järjestämistavoista poiketen oikeus valita haluamansa kunnan hyväksymä palvelujen tuottaja.

Laki sosiaali- ja terveydenhuollon palvelusetelistä (569/2009) säätelee palvelusetelin käyttöä. Palvelusetelilakia sovelletaan palvelusetelin käyttämiseen kuntien järjestämissä sosiaali- ja terveyspalveluissa. Lakia sovelletaan tässä sääntökirjassa ainoastaan yksityisten varhaiskasvatuspalvelujen hankkimiseksi. Tämän vuoksi lakia ei voi soveltaa julkisyhteisöjen tuottamien palvelujen hankkimiseen.

Varhaiskasvatus siirtyi opetus- ja kulttuuriministeriön alaisuuteen 1.1.2013, jolloin päivähoitoa ei enää lueta sosiaalipalveluksi. Osa sosiaalihuollon lainsäädännöstä mm. laki sosiaali- ja terveydenhuollon palvelusetelistä koskee kuitenkin edelleen varhaiskasvatusta.

Laki lasten päivähoidosta (909/2012)10 §:

Kunta voi järjestää lasten päivähoidon alaan kuuluvat tehtävät:

5) antamalla palvelunkäyttäjälle sosiaali- ja terveydenhuollon palvelusetelistä annetun lain (569/2009) mukaisen palvelusetelin.

Hankittaessa palveluja yksityiseltä palvelujen tuottajalta kunnan tai kuntayhtymän on varmistuttava siitä, että hankittavat palvelut vastaavat sitä tasoa, jota edellytetään vastaavalta kunnalliselta toiminnalta.

Kunta ja kuntayhtymä ovat velvollisia suorittamaan yksityiselle palvelujen tuottajalle korvausta vain osoittamiensa henkilöiden käyttämistä lasten päivähoidon palveluista ja palveluseteliä käytettäessä hyväksymälleen yksityiselle palvelujen tuottajalle enintään palvelusetelin arvoon saakka.

Palvelusetelijärjestelmässä kunta ei tule sopimusosapuoleksi palvelusta sovittaessa, sillä kyseessä on kuluttajan asemassa olevan asiakkaan ja palvelujen tuottajan välinen sopimus.

Palveluseteli rinnastetaan päivähoitolain 11a §:n mukaiseen kunnan järjestämään päivähoitoon, eikä lapselle voi saada samanaikaisesti lasten kotihoidontukea, yksityisen hoidon tukea tai kerhotoimintaa.

### 1.2 Sääntökirja

Sääntökirja on laadittu Karkkilan kaupungin menettelytapaohjeeksi varhaiskasvatuksen palveluseteliin. Sääntökirja ei ole sopimus Karkkilan kaupungin ja palvelujen tuottajan välillä.

Palvelun tuottaja ja Karkkilan kaupunki allekirjoittavat erillisen sitoumuksen palvelusetelistä ja tämä sääntökirja on liitteenä ja laadun määrittäjänä palvelusetelin käytössä.

Sääntökirjassa Karkkilan kaupunki asettaa palvelusetelilain 5 §:ssä mainitut hyväksymiskriteerit palveluntuottajille. Lakisääteiset edellytykset palvelujen tuottamiseen palvelusetelillä on määritelty palvelusetelilaissa. Palveluntuottaja vahvistaa hyväksymiskriteerit hakemuslomakkeella ja sen liitteellä sekä todentaa asiat kaupungin suorittamilla tarkastuskäynneillä. Kunta velvoittaa palvelun tuottajat jatkuvasti noudattamaan sääntökirjan määräyksiä.

Yksityinen palvelujen tuottaja sitoutuu noudattamaan tämän sääntökirjan ehtoja siitä alkaen, kun palvelujen tuottaja hyväksytään palvelusetelillä toteutettavien varhaiskasvatuspalvelujen tuottajaksi. Itse palvelua tuotettaessa sitä koskevan palvelusopimuksen osapuolina ovat palvelujen tuottaja ja asiakas, joten sopimuksen sitoumukset ja vastuut eivät kohdistu kuntaan.

Tämä sääntökirja jakautuu yleiseen ja erityiseen osaan. Sääntökirjan yleisessä osassa käsitellään pääasiassa pakollisia, lainsäädäntöön perustuvia hyväksymisehtoja. Erityinen osa sisältää puolestaan pääasiassa Karkkilan varhaiskasvatuksen määrittämiä hyväksymisehtoja.

### 1.3 Sääntökirjassa käytettävät käsitteet

**Tässä sääntökirjassa tarkoitetaan:**

1. asiakkaalla sosiaalihuoltoa hakevaa tai käyttävää henkilöä (sosiaalihuollon asiakkaan asemasta ja oikeuksista annettu laki 3 §: 1 kohta).

1. palveluntuottajalla yhdistystä tai yritystä, joka ylläpitää palvelusetelillä päivähoitoa tarjoavaa päiväkotia

1. palvelusetelillä tapaa järjestää Karkkilan kaupungin lakisääteisiä päivähoitopalveluita. Tämän vuoksi asiakkaan asemaan vaikuttavat samat erityislainsäädännön säännökset kuin muillakin tavoin järjestetyssä sosiaali- ja terveydenhuoltopalveluissa. Palvelusetelin käyttäjällä on kuitenkin muista järjestämistavoista poiketen oikeus valita haluamansa kunnan hyväksymä yksityinen palveluntuottaja. Palvelusetelillä Karkkilan kaupunki sitoutuu maksamaan asiakkaalle kunnan hyväksymältä yksityiseltä palveluntuottajalta asiakkaan hankkimat palvelut kunnan määräämään setelin arvoon asti.

1. tulosidonnaisella palvelusetelillä sitä, että asiakkaan tulot vaikuttavat palvelusetelin suuruuteen. Palvelusetelillä on vähimmäis- ja enimmäisarvo Karkkilan kaupungin ja lakien määrittämien perusteiden mukaisesti.

1. palvelusetelin arvolla euromäärää, joka saadaan vähentämällä enimmäisarvosta asiakasmaksu, jonka perhe maksaisi lapsen kunnallisesta päivähoidosta. Palvelusetelin lopullinen arvo määritellään toimitettujen dokumenttien pohjalta.

1. omavastuuosuudella sitä osuutta yksityisen palvelun tuottajan tuottaman palvelujen hinnasta, jota Karkkilan kaupungin myöntämän palvelusetelin arvo ei kata ja joka jää asiakkaan maksettavaksi.

1. palveluntuottajan määrittämällä palvelun hinnalla palvelusetelin arvon ja asiakkaan omavastuuosuuden summaa.

1. hintakatolla kunnan asettamaa ylärajaa sille, minkä hinnan palvelun tuottaja voi periä palvelusta. Karkkilassa palvelusetelituottajien palvelusta perimä hinta voi olla enintään 60 euroa suurempi kuin palvelusetelin enimmäisarvo.

# 2. PÄIVÄHOITOPALVELUJEN TUOTTAMISEEN SOVELLETTAVA LAINSÄÄDÄNTÖ

Toiminnan lähtökohtana on asiakkaan oikeus hyvään sosiaalihuoltoon ja kohteluun. Toiminnan tulee olla asiakaslähtöistä. (Laki sosiaalihuollon asiakkaan asemasta ja oikeuksista 22.9.2000/812). Palveluntuottajan toiminnan tulee vastata sitä tasoa, mitä kunnan vastaavalta toiminnalta edellytetään.

**Keskeinen sovellettava lainsäädäntö:**

**Laki lasten päivähoidosta 19.1.1973/36**

(<http://www.finlex.fi/fi/laki/ajantasa/1973/19730036>)

**Asetus lasten päivähoidosta 16.3.1973/239**

(<http://www.finlex.fi/fi/laki/ajantasa/1973/19730239>)

**Laki sosiaali- ja terveydenhuollon palvelusetelistä 24.7.2009/569**

(<http://www.finlex.fi/fi/laki/ajantasa/2009/20090569>)

**Laki julkisista hankinnoista (348/2007), 53 – 54 §**

(<http://www.finlex.fi/fi/laki/alkup/2007/20070348>)

**Laki lasten kotihoidon ja yksityisen hoidon tuesta (20.12.1996/1128)**

(<http://www.finlex.fi/fi/laki/ajantasa/1996/19961128>)

**Laki yksityisistä sosiaalipalveluista 22.7.2011/922**

(<http://www.finlex.fi/fi/laki/alkup/2011/20110922>)

**Laki sosiaalihuollon ammatillisen henkilöstön kelpoisuusvaatimuksista**

**29.4.2005/272** (<http://www.finlex.fi/fi/laki/ajantasa/2005/20050272>)

**Laki lasten kanssa työskentelevien rikostaustan selvittämisestä 504/2002,**

**22.7.2011/932 4 §** (<http://www.finlex.fi/fi/laki/ajantasa/2002/20020504>~~)~~

**Laki sosiaali- ja terveydenhuollon asiakasmaksuista 3.8.1992/734**

(<http://www.finlex.fi/fi/laki/ajantasa/1992/19920734>)

**Asetus sosiaali- ja terveydenhuollon asiakasmaksuista 9.10.1992/912**

(<http://www.finlex.fi/fi/laki/ajantasa/1992/19920912>)

**Laki sosiaalihuollon asiakkaan asemasta ja oikeuksista 22.9.2000/812**

(<http://www.finlex.fi/fi/laki/ajantasa/2000/20000812>)

**Laki sosiaali- ja terveydenhuollon asiakastietojen sähköisestä käsittelystä**

**9.2.2007/159** [(http://www.finlex.fi/fi/laki/ajantasa/2007/20070159](http://www.finlex.fi/fi/laki/ajantasa/2007/20070159))

**Laki viranomaisten toiminnan julkisuudesta 21.5.1999/621**

(<http://www.finlex.fi/fi/laki/ajantasa/1999/19990621>)

**Lastensuojelulaki 13.4.2007/417**

(<http://www.finlex.fi/fi/laki/ajantasa/2007/20070417>)

**Sosiaalihuoltolaki 17.9.1982/710**

(<http://www.finlex.fi/fi/laki/ajantasa/1982/19820710>)

**Henkilötietolaki 22.4.1999/523**

(<http://www.finlex.fi/fi/laki/ajantasa/1999/19990523>)

**Kuluttajansuojalaki 20.1.1978/38**

(<http://www.finlex.fi/fi/laki/ajantasa/1978/19780038>)

# 3. PALVELUSETELIASIAKKUUS

3.1 Palveluseteliin oikeutetut asiakkaat

Palveluseteli voidaan myöntää Karkkilan kaupungin asukkaalle, joka olisi muutoinkin oikeutettu päivähoitopalveluun Karkkilan kaupungin kunnallisessa päivähoidossa. Palveluseteliä hakevan tulee olla kirjoilla Karkkilan kaupungissa tai lapsella on oltava vähintään tilapäinen osoite Karkkilan kaupungissa.

Palveluseteli voidaan myöntää päivähoidon järjestämiseen yksityisessä päiväkodissa, jota ylläpitävä yritys tai yhdistys on hyväksytty palvelusetelituottajaksi.

Palveluseteli voidaan myöntää vain päivähoito-oikeuden piirissä olevien lasten päivähoidosta aiheutuvien kustannusten korvaamiseen. Palveluseteli on lapsikohtainen. Palvelusetelin arvo määräytyy lapsen iän, hoitoajan, perheen koon ja lapsen kanssa samassa taloudessa asuvien tulojen mukaan. Perheen kokona otetaan huomioon yhteistaloudessa avioliitossa tai avioliitonomaisissa olosuhteissa elävät henkilöt sekä heidän kanssaan samassa taloudessa asuvat molempien alaikäiset lapset. Huoltajien maksettavaksi jää palveluntuottajan perimän palvelun hinnan ja palvelusetelin arvon välinen erotus.

Karkkilan kaupunki hyväksyy yksityiset päivähoidon palvelusetelituottajat. Päiväkotihoidon maksamiseen voi käyttää hakemuksesta myönnettyä palveluseteliä. Palvelusetelin saanut huoltaja tekee palveluntuottajan kanssa sopimuksen palvelun antamisesta.

Asiakkaan mielipide palvelusetelin saamisesta tulee ottaa mahdollisuuksien mukaan huomioon silloin, kun kunnassa käytetään palveluseteliä asiakkaan tarvitseman palvelun järjestämiseen 24.7.2009/569§

Asiakkaalla ei ole oikeutta vaatia palveluseteliä, vaan kunta päättää sopivasta tavasta järjestää asiakkaan tarvitsemaa palvelua. Karkkilan kaupungilla on oikeus rajata harkintansa mukaan asiakkaat, joille palveluseteliä ei myönnetä. Palvelusetelin käytön ulkopuolelle voi jäädä asiakas, jolle palvelun tarjoaminen palvelusetelipäiväkodissa olisi kohtuuttoman vaikea toteuttaa. Mikäli asiakkaan päivähoito vaatii isoja henkilöstöresursseja tai toimintaympäristöön tehtäviä laajoja muutoksia, asiakas ohjataan kunnalliseen päivähoitoon.

## 

## 3.2 Palveluntuottajan valitseminen

Perhe valitsee palveluntuottajaksi haluamansa yksityisen päiväkodin, joka on hyväksytty palvelusetelituottajaksi. Luettelo kunnan hyväksymistä palveluntuottajista ja päiväkodeista hintoineen ja yhteystietoineen on osoitteessa www.karkkila.fi

Perhe ottaa yhteyttä palveluntuottajaan ja neuvottelee palveluiden järjestämisestä. Palveluseteli tulee ottaa käyttöön neljän (4) kuukauden kuluessa sen myöntämisestä lukien.

## 3.3 Palvelusetelin hakeminen

Palveluseteli voidaan myöntää päivähoitolain mukaisten hakuaikojen puitteissa eli kiireettömissä hakutilanteissa neljän (4) kuukauden kuluessa tarpeen syntymisestä ja äkillisessä hoidon tarpeessa (työllistyminen, opiskelupaikan saanti) kahden (2) viikon kuluessa. Asiakas hakeutuu itse palvelusetelin saatuaan palvelujen tuottajan palvelun piiriin. Mikäli asiakas saa varmistettua hoitopaikan ennen palvelusetelin hakemista, on hänen välittömästi saatuaan tiedon hoitopaikasta haettava palveluseteliä Karkkilan kaupungilta. Palveluseteliä tulee hakea viimeistään sen kalenterikuukauden aikana jolloin asiakassuhde palvelujen tuottajaan alkaa. Palveluseteliä ei voi hakea takautuvasti.

Palvelusetelin myöntämiseksi ja arvon määrittämiseksi hakemuksen liitteenä tulee olla tuloselvityslomake ja tulotiedot, yrittäjiltä lisäksi yrittäjälomake. Tuloselvitykset tulee kuitenkin toimittaa viimeistään päivähoidon aloittamiskuukauden 15. päivään mennessä, jotta palvelusetelipäätös ehditään tehdä ennen ensimmäistä maksua. Mikäli perhe kirjallisesti ilmoittaa suostuvansa pienimpään palvelusetelin arvoon, ei tulotietoja tarvitse toimittaa.

Asiakkaalla on oikeus kieltäytyä hänelle tarjotusta palvelusetelistä, jolloin kunnan tulee ohjata hänet kunnan muilla tavoin järjestämien palvelujen piiriin.

## 3.4 Päätös palvelusetelistä

Palveluseteli myönnetään vähintään kuukauden kestävään hoitosuhteeseen. Karkkilassa palveluseteli annetaan viranomaispäätöksenä.

Päätös palvelusetelistä tehdään kuukauden kuluessa hakemuksen saapumisesta. Äkillisissä tapauksissa kuitenkin ennen hoitosuhteen alkamista.

Päätöksen palvelusetelin myöntämisestä tekee varhaiskasvatuspäällikkö. Asiakkaalle toimitetaan kirjallinen päätös. Tähän päätökseen tyytymätön asianosainen saa tehdä siitä oikaisuvaatimuksen. Oikaisuvaatimus on tehtävä kasvatus- ja opetuslautakunnalle kirjallisesti.

Kun lapsi aloittaa päivähoidon palvelusetelillä, poistuu hänen mahdollinen hakemuksensa kunnalliseen päivähoitoon. Asiakasperhe voi erillisellä ilmoituksella pyytää säilyttämään kunnallisen päivähoitohakemuksen. Tässä yhteydessä perheen tulee ilmoittaa siirtotoiveen ajankohta Karkkilan kaupungille.

## 

## 3.5 Palvelusopimus

Perhe ja päivähoidontuottaja tekevät palvelusopimuksen päivähoidon antamisesta. Perheen ja tuottajan väliseen sopimussuhteeseen sovelletaan kuluttajaoikeuden ja sopimusoikeuden säännöksiä ja oikeusperiaatteita. Palveluntuottaja toimittaa huoltajien ja palveluntuottajan tekemän palvelusopimuksen liitteen palvelusetelin myöntämistä valmistelevalle toimistosihteerille.

Mikäli palveluntuottaja irtisanoo asiakkaan palvelusopimuksen, on tuottajan ilmoitettava irtisanomisen perusteet palvelusetelistä päättäneelle viranomaiselle. Tuottajalle maksetaan palveluseteli lapsen sovittujen hoitopäivien mukaan. Arvon laskentaperusteena käytetään kuukauden keskimääräisten hoitopäivien (21) lukumäärää.

Palvelujen tuottajalla on oikeus periä asiakkaan omavastuuosuus omien irtisanomissääntöjensä mukaan.

## 3.6 Palvelusetelin voimassaolo

Palveluseteli tulee ottaa käyttöön neljän kuukauden kuluessa sen myöntämispäivästä lukien. Palveluseteli astuu voimaan sitten, kun palveluntuottaja toimittaa sopimuksen liitteen asiakkaan ja palveluntuottajan tekemästä kirjallisesta sopimuksesta päivähoidon toimistosihteerille.

Jos lapsi ei käytä päivähoitopaikkaa kuuteenkymmeneen (60) päivään (ei koske kesäajan kuukausia: kesäkuu, heinäkuu, elokuu), oikeus palveluseteliin päättyy.

Perheellä ja tuottajalla on velvollisuus ilmoittaa kirjallisesti palvelusetelistä päättäneelle viranomaiselle hoitosuhteen päättymisestä palvelusopimuksen liitteellä.

## 3.8 Kuluttajasuoja

Palvelujen tuottamiseen palvelusetelillä sovelletaan kuluttajansuojalakia. Asiakkaalla on oikeus käyttää kuluttajaoikeuden mukaisia oikeusturvakeinoja reklamaatiotilanteessa. Reklamaatio palvelun laadusta tai havaituista puutteista on saatettava myös Karkkilan kaupungin tietoon. Kaupunki voi pyytää selvitystä palveluntuottajalta reklamaation johdosta ja vaatia laadun korjausta.

# 4. PALVELUSETELIN ARVO

Karkkilan yksityisessä päiväkotihoidossa perhekohtaisen palvelusetelin arvo määräytyy lapsen iän, perheen koon ja bruttotulojen sekä perheen ja tuottajan välisessä palvelusopimuksessa sovitun palveluntarpeen/hoitoajan perusteella. Kunnallisessa päivähoidossa käytettävä sisaralennus koskee myös palveluseteliä. Sisaralennus koskee lisäksi perheitä, joissa toinen sisarus on kunnallisessa päivähoidossa.

Varhaiskasvatussuunnitelman mukainen hoito, kasvatus ja opetus ovat palveluseteliin kuuluvaa. Palvelusetelin arvoa määrättäessä ei oteta huomioon palveluja, jotka asiakas ostaa oma-aloitteisesti palvelujen tuottajalta. Lisäpalvelun on oltava vapaaehtoista, eikä se saa syrjiä asiakkaita tai asettaa heitä eriarvoiseen asemaan.

Lapsen aloittaessa tai lopettaessa hoidon kesken kuukauden palvelusetelin arvo määräytyy sovittujen hoitopäivien mukaan. Arvon laskentaperusteena käytetään kuukauden keskimääräisten hoitopäivien (21) lukumäärää.

Päiväkotihoidon palvelusetelin enimmäisarvo hyväksytään Karkkilan kaupungin kasvatus- ja opetuslautakunnassa. Palvelusetelin arvo tarkistetaan vähintään kahden vuoden välein elokuussa, samaan aikaan kun kunnallisen päivähoidon asiakasmaksuun tulee valtakunnallisia muutoksia. Arvon ohjeellisena tarkistusperiaatteena käytetään sosiaalipalveluiden ansiotasoindeksin ja elinkustannusindeksin yhdistettyä indeksiä.

## 4.1 Palvelusetelituotteet ja niiden arvo

**Palvelusetelihinnat 1.8.2014 alkaen**

**KOKOPÄIVÄHOITO, yli 5h/pv yli 3 v alle 3 v**

hinta hinta

yli 15 pv/kk 755,00 1055,00

enintään 15 pv/kk 605,00 845,00

enintään 10 pv/kk 455,00 635,00

**OSAPÄIVÄHOITO, enint 5h/pv**

yli 15 pv/kk 455,00 635,00

enintään 15 pv/kk 365,00 510,00

enintään 10 pv/kk 275,00 385,00

**ESIOPETUS**

esiopetus + hoito 755,00

## 4.2 Päätös tulosidonnaisen palvelusetelin arvosta

Palvelusetelin arvosta annetaan erillinen päätös asiakkaalle. Viranomaisten oikeuteen saada tulosidonnaisen palvelusetelin arvon määräämistä varten tarpeellisia tietoja ja selvityksiä sovelletaan, mitä sosiaali- ja terveydenhuollon asiakasmaksuista annetun lain 14 a §:ssä säädetään viranomaisten oikeudesta saada tietoja asiakasmaksuja määrättäessä.

Karkkilassa päätöksen lapsikohtaisesta tulosidonnaisesta palvelusetelin arvosta tekee päivähoidon toimistosihteeri. Asiakkaalle toimitetaan kirjallinen päätös palvelusetelin arvosta. Päivähoidon tuottajalle toimitetaan kirjallinen ilmoitus palvelusetelin arvosta, jossa perheen tulotietoja ei mainita.

Päätös tulosidonnaisen palvelusetelin arvosta, palvelusetelin arvon korottamista koskevasta päätöksestä ja toimielimen oikaisuvaatimuksen johdosta antama päätös voidaan toimittaa asiakkaalle tiedoksi kirjeellä, postitse tai sähköisessä muodossa asiointitilille. Tiedoksisaannin katsotaan tällöin tapahtuneen, jollei muuta näytetä, seitsemäntenä päivänä siitä, kun päätös asiakkaan ilmoittamalla osoitteella varustettuna on annettu postin kuljetettavaksi ja asiointitilille lähetetyssä päätöksessä lähetyspäivää seuraavana päivänä. Muilta osin noudatettavasta menettelystä säädetään hallintolaissa ja laissa sähköisestä asioinnista (13/2003).

## 

## 4.3 Palvelusetelin arvon tarkistaminen

Palvelusetelin arvo määrätään sen vuoden heinäkuun loppuun saakka, jolloin lapsi aloittaa esiopetuksen. Palvelusetelin arvoa kuitenkin tarkistetaan, jos palvelun saajan maksukyky on olennaisesti muuttunut tai maksu osoittautuu virheelliseksi. Olennaiseksi muutokseksi katsotaan maksun perusteena olevien perheen bruttotulojen vähintään kymmenen (10 %) prosentin muutos.

Perheen tulee ilmoittaa oma-aloitteisesti palvelusetelin arvoon vaikuttavista muutoksista päättäneelle viranomaiselle, jos perheen tulot, perhesuhteet (lukumäärä muuttuu sisarusten syntymän tai avioliiton/avoliiton vuoksi, lapsen huoltajuus muuttuu) tai sovittu palveluntarve muuttuu.

Palvelusetelin arvoa on korotettava palvelusetelilain 7 §:n 1 momentissa säädettyä korkeammaksi, jos asiakkaan tai hänen perheensä toimeentulo tai asiakkaan lakisääteinen elatusvelvollisuus muutoin vaarantuu, taikka se on tarpeen muut huollolliset näkökohdat huomioon ottaen. Palvelusetelin arvon määräytymisessä ja muuttamisesta käytetään samaa ohjeistusta kuin Karkkilan kaupungin kunnallisen päivähoidon asiakasmaksujen kohdalla.

Muutoksia palvelusetelin arvoon voidaan tehdä takautuvasti enintään vuoden ajalta. Asiakkaan on toimitettava tarvittavat asiakirjat päätöksentekoa varten. Palveluntuottaja sitoutuu ottamaan huomioon asiakkaalta perittävässä omavastuuosuudessa myös takautuvasti palvelusetelin arvoon tehdyt muutokset.

**Tulojen tarkistaminen**

Jos tulot olennaisesti muuttuvat, perheen tulee ilmoittaa muutoksista oma-aloitteisesti palvelusetelistä päättäneelle viranomaiselle. Palvelusetelin arvon tarkistamiseksi perheeltä pyydetään uudet tulotiedot kerran vuodessa. Viranomainen voi tarkistaa myönnetyn palvelusetelin arvon vuoden takautuvasti, mikäli muutoksista ei ole ilmoitettu. Aiheettomasti maksettu palvelusetelin arvo peritään takaisin perheeltä.

**Lapsen hoitoajan muuttuminen**

Palvelusetelin arvo tarkistetaan, jos lapsen hoitotarve muuttuu. Muutos otetaan huomioon, jos se kestää vähintään kolme (3) kuukautta (esimerkiksi vähäisempi hoitopäivien tarve). Perhe ja päivähoidontuottaja päivittävät palvelusopimuksen uuden hoitotarpeen mukaisesti. Päivitetty sopimuksen liite toimitetaan palvelusetelin arvosta päättäneelle viranomaiselle.

**Lapsi täyttää kolme vuotta**

Palvelusetelin arvo muuttuu seuraavasta kuukaudesta lähtien, kun lapsi on täyttänyt kolme vuotta. Lapsen täyttäessä kolme vuotta, perheelle ja palvelun tuottajalle toimitetaan automaattisesti uusi päätös palvelusetelin arvosta.

## 4.4 Asiakkaan omavastuuosuus

Asiakas maksaa tuottajalle hoitomaksun (omavastuuosuus), jonka suuruus on tuottajan perimän hoitopaikan kokonaishinnan ja palvelusetelin arvon välinen erotus. Kunta ei voi periä palvelusetelin käyttäjältä asiakasmaksua palvelusta.

## 4.5 Säännönmukaisesti lyhyempää hoitoaikaa käyttävien omavastuu

## 

Asiakkaan palveluntarpeen ollessa normaalia kokopäivähoitoa vähäisempi, voivat vanhemmat ja tuottaja sopia vähäisemmästä palvelun tarpeesta. Mikäli asiakkaan päivähoidon palveluntarve on normaalia kokopäivähoitoa vähäisempi, voivat he tehdä palvelujen tuottajan kanssa sopimuksen vähäisemmästä palveluntarpeesta (esim. hoidon tarvetta on 10 päivää kuukaudessa). Palvelujen tuottajalla on oikeus tehdä omien käytäntöjensä mukainen palvelusopimus vähäisemmästä palveluntarpeesta. Palveluseteli maksetaan täysimääräisenä, jos perheen palveluntarve on yli 15 hoitopäivää kalenterikuukaudessa.

Palvelujen tuottaja sitoutuu sovittamaan perheen mahdollista omavastuuosuutta hoitomaksusta suhteessa käytettäviin hoitopäiviin.

Tällöin perheen omavastuuosuus laskee ja palvelujen tuottaja sitoutuu sovittamaan perheen mahdollista omavastuuosuutta hoitomaksusta suhteessa käytettäviin hoitopäiviin. Sopimus tehdään ennen palvelusetelin arvon määritystä vähintään kolmen (3) kalenterikuukauden ajaksi. Palveluseteli maksetaan täysimääräisenä, jos perheen palveluntarve yli15 hoitopäivää tai enemmän kalenterikuukaudessa.

Tuottaja sitoutuu seuraamaan kuukausittain päiväkirjalta perheen kanssa sovittujen hoitopäivien toteutumista ja vertaa niitä palvelusopimukseen. Mikäli todelliset päivät ylittyvät sopimuksen jonain kuukautena, on tuottajalla mahdollisuus periä omavastuu kokopäivähoidon kuukausimaksun mukaisena.

Kun lapsi aloittaa tai lopettaa palvelusetelipäiväkodissa kesken kalenterikuukauden, tulee palvelusopimuksessa määritellyn vapaapäiväosuuden toteutua palvelusopimuksen mukaisesti.

Mikäli lapsi osallistuu sekä esiopetukseen että päivähoitoon, määritellään hänen palvelusetelinsä arvo erillisen kertoimen mukaan. Kertoimen avulla lapsen päivähoitopaikan omavastuuksi muodostuu 60 % normaalista kokopäivähoidon maksusta. Syyslomasta, joululomasta ja talvilomasta johtuva katkos esiopetuksessa ei vaikuta omavastuuosuuteen, ts. omavastuuosuutta ei koroteta loman ajaksi. Esiopetus alkaa kunakin vuonna elokuussa ja päättyy toukokuussa Karkkilan kaupungin kasvatus- ja opetuslautakunnan päätöksen mukaan. Esiopetuksen päättymisen jälkeen lapsen hoitopaikan hinta muodostuu kokopäivähoidon mukaan.

Maksuton esiopetus on perusopetuslain mukaista opetusta. Laki sosiaali- ja terveyspalvelujen palvelusetelistä ei siis sovellu pelkkään perusopetuslain mukaiseen esiopetukseen, vaikka se järjestettäisiinkin päiväkodissa.

4.6 Kesä ja varahoito

Palveluseteli myönnetään jokaiselle kuukaudelle, kun lapsi on asiakassuhteessa palvelujen tuottajaan. Kesäajalla Karkkilan kaupunki suosittelee palvelujen tuottajia olemaan perimättä asiakasmaksua siltä ajalta, kun päiväkoti on suljettuna, ts. palvelujen tuottajia suositellaan perimään asiakkaiden omavastuuosuus enintään 11 kuukaudelta vuodessa.

Mikäli tuottaja perii omavastuuosuuden 12 kuukaudelta, tulee tuottajan huolehtia siitä, että päivähoitoa on saatavana tarvetta vastaavasti ympärivuotisesti.

Mikäli perhe tarvitsee yksityisen hoitopaikan ollessa suljettuna päivähoitoa, voidaan se järjestää esim. yhteistyössä muiden yksityisten päivähoidon palveluntuottajien kanssa. Jos varahoito järjestetään hoitopaikan kiinniolon aikana kaupungin päivähoitoyksikössä, kaupunki laskuttaa hoidontuottajalta ko. päivien ajalta vastaavan ajan yksityisen päivähoitoseteli kattohinnan mukaisen korvauksen.

Yksityisen päivähoidon palvelusetelin piirissä olevalle lapselle varahoitoa voidaan järjestää kunnallisessa päivähoidossa enintään viisi (5) hoitopäivää kuukaudessa. Jos asiakas ei käytä hänelle myönnettyä päivähoitopaikkaa kuuteenkymmeneen (60) päivään, menettää asiakas oikeuden palveluseteliin. Tämä ei koske kesäkuukausia (kesä-, heinä- ja elokuu).

## 4.7 Palvelusetelin arvon määrittäminen vanhempien yhteishuoltajuudessa

Jos lapsi asuu vuoroviikoin kummankin huoltajan luona ja elatusavusta ja pääasiallisesta asumisesta ei ole sopimusta, otetaan huomioon ko. lapsen sekä hänen molempien huoltajiensa tulot. Kummallekin huoltajalle lähetetään lapsesta oma arvoseteli. Palvelujen tuottaja sitoutuu huomioimaan tämän omavastuuosuuden suuruudessa ja jakamisessa.

## 4.8 Muutoksenhaku palvelusetelin arvon päätökseen

Palvelusetelipäätökseen tyytymätön asianosainen saa tehdä siitä kirjallisen oikaisuvaatimuksen 14 päivän kuluessa päätöksen tiedoksisaannista kasvatus- ja opetuslautakunnalle. Oikaisuvaatimuksen tekemistä koskevien ohjeiden antamisesta säädetään hallintolain 46 §:ssä.

# 

# 5. PALVELUNTUOTTAJIEN HYVÄKSYMISEN EDELLYTYKSET

Voidakseen hakeutua palvelusetelituottajaksi, tuottajan on tehtävä ilmoitus yksityisestä sosiaalipalvelutoiminnasta ennen toiminnan aloittamista siihen kuntaan, jossa päiväkoti sijaitsee. Päiväkodin tarkistamisen jälkeen kunta toimittaa ilmoituksen edelleen aluehallintovirastoon (AVI), jossa päätetään tuottajan rekisteröimisestä. Toiminnassa olevan päiväkodin osalta yksityisen päiväkotitoiminnan edellytysten täyttyminen on tarkastettu yksikön perustamisvaiheessa. Tässä tapauksessa rekisteröintiä ei tarvitse suorittaa palvelusetelituottajaksi hakeutumisen yhteydessä.

Tämän jälkeen yksityisen päiväkodin tulee hakea hyväksyntää palvelusetelituottajaksi lomakkeella ”Hakemus palvelusetelipalvelun tuottajaksi päiväkotihoitoon” ja liittää siihen tarvittavat liitteet, tarvittaessa myös liite saaduista julkisista tuista. Mikäli palveluntuottajalla on useampia päiväkoteja, tulee hyväksyntä palvelusetelituottajaksi hakea jokaiselle päiväkodille erikseen. Varhaiskasvatuspäällikkö päättää palvelusetelituottajan hyväksynnästä.

Päiväkotipalvelujen palveluntuottajien hyväksyminen edellyttää seuraavien vaatimusten täyttymistä:

## 5.1 Palveluntuottajaa koskevat yleiset vaatimukset

1. Palveluntuottajan toiminta täyttää lasten päivähoidosta annetun lain (36/1973) ja asetuksen

(239/1973) mukaiset vaatimukset

1. Palveluntuottajan toiminta täyttää sosiaali- ja terveydenhuollon palvelusetelistä annetun lain (569/2009) 5§ mukaiset vaatimukset.
2. Palveluntuottaja täyttää yksityisistä sosiaalipalveluista säädetyn lain (922/2011) mukaiset vaatimukset.
3. Palveluntuottaja on huolehtinut lakisääteisistä työnantajan sosiaalivakuutusmaksuista, YEL vakuutuksesta ja muista työnantajan velvoitteista ja sitoutuu pyydettäessä esittämään tästä selvityksen
4. Palveluntuottajan toiminta täyttää julkisista hankinnoista (348/2007), 53–54 § annetun lain vaatimukset. Palveluntuottaja ei saa kunnan antamaa tukea tai muuta julkista tukea palvelusetelillä tuotettaviin palveluihin.
5. Palveluntuottaja vastaa myös alihankkijoidensa toiminnasta.

## 5.2 Henkilöstö ja osaaminen

1. Palveluntuottaja vastaa siitä, että henkilöstö täyttää laissa säädetyt vaatimukset (laki sosiaalihuollon ammatillisen henkilöstön kelpoisuusvaatimuksista 29.4.2005/272 7, 8, 10, 15, 16, 17 §) sekä vastaa henkilöstön täydennyskoulutuksesta (Sosiaalihuoltolaki 710/1982, 53 § (28.1.2005/50))
2. Palveluntuottaja sitoutuu selvittämään työntekijöidensä rikostaustan (Laki lasten kanssa työskentelevien rikostaustan selvittämistä 504/2002)
3. Toiminnan vastuuhenkilöllä on 7 §:n mukainen kelpoisuus (Laki sosiaalihuollon ammatillisen henkilöstön kelpoisuusvaatimuksista 272/2005) sekä riittävä johtamistaito lasten päivähoidon ammatillisiin johtotehtäviin.

## 5.3 Palvelujen hinnat

1. Palveluntuottajien palvelusta perimä hinta voi olla enintään 60 € suurempi, kuin palvelusetelin enimmäisarvo.

## Asiakirjojen käsittely ja arkistointi

1. Palveluntuottaja laatii palvelusetelijärjestelmässä asiakirjat palvelutapahtuman yhteydessä ja noudattaa kaikissa käsittelyvaiheissa huolellisuutta siten, ettei kenenkään yksityisyys tule vaarannetuksi eikä loukatuksi. Palveluntuottajan tulee noudattaa lakia sosiaali- ja terveydenhuollon asiakastietojen sähköisestä käsittelystä (159/2007) sekä henkilötietolakia (523/1999).
2. Palveluntuottajan tulee asiakirjoja käsitellessään noudattaa, mitä viranomaisen asiakirjojen käsittelyssä säädetään (laki viranomaisten toiminnan julkisuudesta 621/1999). Asiakirjojen luovuttamista ja salassapitoa koskevia julkisuuslain säädöksiä sovelletaan silloinkin, kun ne ovat palveluntuottajan hallussa. Asiakirjojen käsittelyä säätelee myös laki sosiaali- ja terveyshuollon asiakastietojen sähköisestä käsittelystä.
3. Asiakasasiakirjat, jotka syntyvät palvelusetelillä palvelua järjestettäessä, ovat viranomaisen asiakirjoja. Hoitosuhteen tai palvelusetelitoiminnan päätyttyä palveluntuottaja sitoutuu siihen, että arkistoitavat asiakastiedot siirretään veloituksetta kaupungin käyttöön kaupungin pyytämällä tavalla ja muodossa. Palveluntuottaja huolehtii omien tiedostojensa ja saamiensa kopiokappaleiden tuhoamisesta. Asiakastiedot palautetaan varhaiskasvatuspalveluihin.

## 5.5 Palvelun tuottajan hyväksymisen peruuttaminen

Karkkilan kaupungilla on oikeus peruttaa palvelujentuottajalle myönnetty valtuutus toimia palvelusetelijärjestelmässä ja poistaa tuottajan nimi hyväksyttyjen palveluntuottajien luettelosta välittömästi ilman irtisanomisaikaa, mikäli:

1. hyviä palvelukäytäntöjä ei noudateta (Hallintolain 434/2003 mukaan) palveluntuottaja ei noudata kunnan kirjallisista kehotuksista huolimatta tämän sitoumuksen tai sen liitteiden ehtoja, palveluntuottaja on tullut maksukyvyttömäksi, ei ole kyennyt hoitamaan laskujaan eräpäivään mennessä, on aloittanut akordimenettelyn, on asetettu selvitystilaan tai on välittömässä vaarassa tulla asetetuksi selvitystilaan palvelutuottaja tai joku johtoon kuuluva henkilö on tuomittu elinkeinotoimintaan liittyvässä rikoksessa
2. Palveluntuottajalla on oikeus lopettaa palvelusetelijärjestelmässä toimivana yrittäjänä ilmoittamalla kaupungille kirjallisesti vähintään 6 kk ennen viimeistä toimintapäivää.

# 6. KARKKILAN KAUPUNGIN TEHTÄVÄT

## 6.1 Kaupungin velvoitteet

1. Karkkilan kaupungin on pidettävä luetteloa hyväksymistään palvelujen tuottajista. Tiedot palvelujen tuottajista, näiden tuottamista palveluista ja niiden hinnoista ovat julkisesti saatavilla internetissä tai muulla soveltuvalla tavalla.

1. Karkkilan kaupungin on selvitettävä asiakkaalle tämän asema palveluseteliä käytettäessä, palvelusetelin arvo, palvelun tuottajien hinnat, omavastuuosuuden määräytymisen perusteet ja arvioitu suuruus sekä vastaavasta palvelusta sosiaali- ja terveydenhuollon asiakasmaksuista annetun lain mukaan määräytyvä asiakasmaksu.

1. Karkkilan kaupungin tulee informoida asiakasta siitä, mistä ja mitä häntä koskevia tietoja voidaan hänen suostumuksettaan hankkia. Kaupungin on varattava asiakkaalle tilaisuus tutustua muualta hankittuihin tietoihin ja tarvittaessa antaa asiaa koskevaa selvitys.

1. Karkkilan kaupungin tulee peruuttaa palvelujen tuottajan hyväksyminen ja poistaa palvelujen tuottaja luettelosta, jos hyväksymiselle asetetut edellytykset eivät enää täyty tai palvelujen tuottaja pyytää hyväksymisen peruuttamista.

1. Karkkilan kaupungilla on velvollisuus valvoa hyväksymiensä tuottajien palvelujen laatua hyväksymismenettelyn lisäksi myös palvelujen tuottamisen yhteydessä. Kaupungin tulee varmistaa, että palvelujen tuottajat täyttävät toiminnalle asetetut vähimmäisedellytykset.

1. Karkkilan kaupunki valitsee palvelusetelijärjestelmän piiriin kuuluvat palvelun tuottajat palvelusetelilain edellyttämällä tavalla. Kaupungin tulee ottaa palvelun tuottajan valintaa koskeva asia käsittelyyn yhden (1) kuukauden kuluessa palvelun tuottajan ilmoittautumisesta ja tehtävä päätös palvelun tuottajan hyväksymisestä tai hylkäämisestä kolmen (3) kuukauden kuluessa ilmoittautumisesta.

1. Karkkilan kaupungin puolesta palvelusetelin myöntämisestä päättänyt henkilö ei voi olla hoidosta tai sosiaalipalvelusta vastaavana henkilönä taikka hallinnollisessa luottamusasemassa palvelun tuottajalla. Palvelusetelin myöntäneellä henkilöllä ei myöskään saa olla merkittävää omistusta, eikä hän saa käyttää merkittävää päätösvaltaa palveluntuottajaorganisaatiossa tai palvelujen tuottajan kanssa samaan konserniin kuuluvassa yhteisössä (yli 10 % osakkeista, osuuksista tai äänivallasta). Omistusrajoitus ei koske palvelujen tuottajaa, jonka osakkeilla käydään kauppaa arvopaperipörssissä.

1. Karkkilan kaupunki antaa tiedoksi ilmoituksen palvelusetelistä ja sen arvosta asiakkaan valitsemalle palvelujen tuottajalle. Palvelujen tuottajalle toimitetaan niin ikään asiakkaan täyttämä päivähoitohakemus yhteystietoineen ja mahdolliset hakemuksen liitteet. Mikäli palvelusetelin arvossa tapahtuu muutoksia, toimittaa Karkkilan kaupunki niitä koskevat tiedot palvelujen tuottajalle.

## 6.2 Kaupunki rekisterinpitäjänä

1. Karkkilan kaupunki on palvelusetelillä järjestettävässä palvelussa syntyvien asiakasasiakirjojen henkilötietolaissa tarkoitettu rekisterinpitäjä. Kaupunki vastaa tietosuojaselosteen laatimisesta ja edellyttää, että se on hoitopaikassa nähtävillä. Asiakasasiakirjat, jotka syntyvät setelillä palvelua järjestettäessä ja toteutettaessa, ovat viranomaisen asiakirjoja. Asiakasrekisteriä ylläpidetään Vantaan sosiaali- ja terveydenhuollon asiakastietojärjestelmässä (VATJ).

1. Vaikka palvelujen tuottaja laatii asiakirjat palvelutapahtuman yhteydessä, vastaa Vantaan kaupunki rekisterinpitäjänä viime kädessä niiden käsittelystä. Palvelujen tuottajan ja kaupungin tulee myös varmistaa, että palvelujen järjestämisen ja toteuttamisen kannalta tarpeelliset tiedot siirtyvät osapuolelta toiselle palvelutapahtuman eri vaiheissa. Tämä mahdollistaa sen, että jokaisen asiakkaan asiakirjat muodostavat hänen hoitonsa kannalta välttämättömän jatkuvan kokonaisuuden, johon hoitoa koskevat ratkaisut tulee perustaa.

1. Palvelujen tuottajan tulee laatia asiakastietoja sisältävät asiakirjat henkilötietolain ja sosiaalihuollon asiakaslain edellyttämällä tavalla vastaavasti kuin omassa toiminnassaan. Omalla toiminnalla tarkoitetaan Vantaan kaupungin omaa palvelutuotantoa. Palvelujen tuottajan tulee noudattaa asiakasasiakirjoja käsitellessään myös, mitä viranomaisen asiakirjojen käsittelystä säädetään. Palvelujen tuottajan tulee toteuttaa asiakirjojen käsittely vastaavasti kuin laki sosiaali- ja terveydenhuollon asiakastietojen sähköisestä käsittelystä edellyttää. Jos palvelujen tuottaja laatii toiminnassaan asiakirjoja manuaalisesti, kaupungin tulee huolehtia, että palveluseteliä käytettäessä kyseiset asiakirjat säilytetään vastaavasti, kuin Vantaan kaupungin itsensä tuottamissa palveluissa.

1. Karkkilan kaupunki vastaa asiakastietojärjestelmän ylläpidosta, siitä muodostuvasta asiakasrekisteristä ja asiakastietojärjestelmän kustannuksista.

# 7. VASTUUT JA VAHINGONKORVAUKSET

Mahdolliset vahingot korvataan ensisijaisesti palvelujen tuottajan vakuutuksesta ja viime kädessä palvelujen tuottaja vastaa niistä vahingonkorvauslain mukaisesti. Karkkilan kaupunki ei vastaa palvelujen tuottajan palvelujen saajalle aiheuttamista vahingoista.

Palvelujen tuottajan vastuulla ovat päiväkotitilojen ja pihan turvallisuus ja palvelujen tuottajan (tai hänen alihankkijansa) aiheuttamat toiminnan keskeytymiset.

Karkkilan kaupungilla on vastuu päivähoidon palveluseteliin liittyvästä tietojärjestelmästä ja siitä johtuvista virhetilanteista sekä maksuliikenteestä ja sen sujuvuudesta.

# 8. VEROTUS

## 8.1 Tuloverotus

Palveluseteli on saajalleen veroton etuus. Verottomuus edellyttää, että palveluseteli

* myönnetään selkeästi määriteltyihin palveluihin
* on henkilökohtainen eikä siirrettävissä toiselle henkilölle
* ei ole suoraan asiakkaalle maksettavaa rahaa

## 8.2 Arvonlisäverotus

Arvonlisäverolain 37 §:n mukaan veroa ei suoriteta sosiaalihuoltona tapahtuvasta palvelujen ja tavaroiden myynnistä. Sosiaalihuollolla tarkoitetaan valtion tai kunnan harjoittamaa sekä sosiaaliviranomaisten valvomaa muun sosiaalihuollon palvelujen tuottajan harjoittamaa toimintaa, jonka tarkoituksena on huolehtia lasten ja nuorten huollosta, lasten päivähoidosta, vanhustenhuollosta, kehitysvammaisten huollosta, muista vammaisten palveluista ja tukitoimista, päihdehuollosta sekä muusta tällaisesta toiminnasta.

# 

# 9. SÄÄNTÖKIRJA

## 9.1 Sääntökirjan noudattamisen valvonta ja vastuuhenkilöt

Karkkilan kaupunki on palvelusetelilain nojalla velvollinen valvomaan hyväksymiensä yksityisten palvelujen tuottajien tuottamien palvelujen tasoa ja poistamaan palvelujen tuottajan hyväksyttyjen palvelujen tuottajien joukosta, mikäli sääntökirjan määräyksiä ei noudateta.

Asiakkaan käyttäessä palveluseteliä Karkkilan kaupunki ei ole sopimussuhteessa sosiaalipalveluja tuottavaan yksityiseen palvelun tuottajaan, mutta palvelujen tuottaja sitoutuu noudattamaan tämän sääntökirjan ehtoja. Mikäli palvelujen tuottaja ei täytä sääntökirjassa määrättyjä ehtoja, Karkkilan kaupunki voi poistaa palvelun tuottajan hyväksyttyjen palvelun tuottajien joukosta. Palvelujen tuottaja poistetaan palvelutuottajarekisteristä, mikäli hän ei kahdesta kirjallisesta huomautuksesta huolimatta korjaa huomautukseen johtanutta asiaa. Jos palvelujen tuottaja rikkoo palveluntuottajalle asetettuja edellytyksiä (luku 5), voidaan palvelujen tuottaja poistaa välittömästi palvelutuottajarekisteristä ja palvelusetelin maksaminen lopettaa. Poisto palveluntuottajarekisteristä on voimassa kaksi (2) vuotta, minkä jälkeen palvelujen tuottaja voi uudelleen hakea palveluntuottajarekisteriin.

Palvelujen tuottaja nimeää henkilön tai henkilöt, jotka toimivat yhteyshenkilöinä ja vastuuhenkilöinä sääntökirjan toteuttamisessa ja ilmoitusten vastaanottajina. Karkkilan kaupungin yhteys- ja vastuuhenkilöinä toimii varhaiskasvatusyksikön johtaja.

## 9.2 Sääntökirjan muuttaminen ja voimassaoloaika

Karkkilan kaupungilla on oikeus tehdä muutoksia tämän sääntökirjan ja/tai sen liitteiden sisältämiin määräyksiin. Kasvatus- ja opetuslautakunta hyväksyy sääntökirjan yleiseen osaan ja varhaiskasvatuksen johtaja sääntökirjan erityiseen osaan tehtävät muutokset.

Karkkilan kaupunki ilmoittaa muutoksista palvelujen tuottajalle kirjallisesti sen jälkeen kun päätös on saanut lainvoiman. Mikäli palvelujen tuottaja ei halua tulla sidotuksi muuttuneisiin sääntöihin, tulee sen ilmoittaa siitä kirjallisesti kaupungille kuudenkymmenen (60) päivän kuluessa muutosilmoituksen vastaanottamisesta. Sähköposti voi toimia kirjallisena ilmoituksena. Mikäli Karkkilan kaupungille ei toimiteta edellä mainittua ilmoitusta, sitoutuu palvelun tuottaja noudattamaan muuttuneita ehtoja muutosilmoituksessa mainitusta päivästä lukien, kuitenkin aikaisintaan kolmekymmentä (30) päivää muutosilmoituksen toimittamisesta.

Tämä sääntökirja on voimassa toistaiseksi.

SÄÄNTÖKIRJAN ERITYINEN OSA

# 10. PALVELUN SISÄLTÖ JA LAADUN HALLINTA

## 

## 10.1 Palvelun sisältövaatimukset

Palvelujen tuottajan on tuotettava vähintään samantasoista päivähoitopalvelua kuin Karkkilan kaupungin kunnallisessa päivähoidossa on. Lapsen osallistuessa sekä esiopetukseen että siihen liittyvään päivähoitoon, on palvelujen tuottajan tarjottava perusopetuslain, esiopetuksen opetussuunnitelman perusteiden, Karkkilan esiopetussuunnitelman sekä kaupungin linjausten mukaista esiopetusta.

Palveluntuottajan tulee täyttää lisäksi seuraavat velvoitteet:

* Palveluntuottajan toimitilojen on jatkuvasti täytettävä turvallisuusmääräykset niin, että yksikössä huolehditaan lasten turvallisuudesta lain ja viranomaisten määräysten mukaisesti.
* Palveluntuottajan on noudatettava valtakunnallisen varhaiskasvatussuunnitelman perusteita ja laadittava yksikkökohtainen varhaiskasvatussuunnitelma. Yksikkökohtaisessa varhaiskasvatussuunnitelmassa tuottaja määrittää ja kuvaa toimintansa toiminnalliset ja laadulliset tavoitteet.
* Lapsikohtaiset varhaiskasvatussuunnitelmat
* Palveluntuottaja vastaa työntekijöidensä täydennyskoulutuksesta
* Palveluntuottaja sitoutuu toimittamaan vuosittain kaupungille toimintakausi-ilmoituksen, joka sisältää tiedot henkilökunnan määrästä, kelpoisuudesta ja täydennyskoulutuksesta sekä toiminnassa ja toimitiloissa tapahtuneista muutoksista.
* Palveluntuottaja laatii palvelujen laadun ja asiakasturvallisuuden varmistamiseksi ja parantamiseksi omavalvontasuunnitelman, joka tarkistetaan vuosittain valvontakäynnillä.
* Tuottaja huolehtii kaupungin pyytämistä muista raportointi- ja valvontatehtävistä.

## 10.2 Kasvun ja oppimisen tuki päiväkotitoiminnassa

Varhaiskasvatuksen lähtökohtana on kaikille lapsille yhteinen ja yhtäläinen laadukas varhaiskasvatuksen perusta. Lasten kasvun ja kehityksen tukeminen toteutuu varhaiskasvatuksen arjessa laadukkaan pedagogiikan ja suunnitellun kasvu- ja oppimisympäristön keinoin.

Karkkilan kunnallisessa varhaiskasvatuksessa on käytössä kasvun ja oppimisen tuen kolmiportainen malli, jossa tuki jaotellaan kasvun ja oppimisen yleiseksi, tehostetuksi ja erityiseksi tueksi. Tuen tarve voi vaihdella tilapäisestä jatkuvaan, vähäisestä vahvempaan.

Palvelusetelillä tuotetussa päiväkotihoidossa tarjottu tuki on pääasiassa yleistä tukea. Yleisen tuen lisäksi tehostettua ja erityistä tukea tarjotaan kunnallisessa päivähoidossa. Jos lapsen tuen tarve on tunnistettu ennen päivähoidon aloittamista, suositellaan lapsen hakemista päivähoitoon kunnalliseen päiväkotiin. Vastaavasti tilanteessa, jossa yksityisen palvelusetelipäiväkodin tarjoama yleinen tuki ei ole riittävää lapsen kasvun ja kehityksen tukemiseksi, suositellaan lapsen siirtymistä kunnalliseen päivähoitoon.

## 

## 10.3 Laatumittarien seuranta ja raportointi

Karkkilan kaupunki voi tehdä palveluiden tuottajien asiakkaille laatukyselyitä ja kyselyiden tulokset ovat myös palveluiden tuottajien hyödynnettävissä. Laatukyselyistä tiedotetaan etukäteen ja ne suoritetaan yhdessä palveluntuottajien kanssa.

Palvelun tuottaja ja tämän koko henkilöstö sitoutuu vaitiolovelvollisuuteen asiakasasioissa. Palvelun tuottaja sitoutuu yhteistyöhön Karkkilan kaupungin kanssa ja sitoutuu osallistumaan palveluseteliasioita koskevaan koulutus- tai kehittämistapaamisiin.

## 10.4 Muistutukset, kantelut, vahinkoilmoitukset ja asiakasvalitukset

Palveluntuottaja kuvaa kirjallisesti päiväkodin palautejärjestelmän yksikön omavalvontasuunnitelmassa. Menettelytavoista sovittaessa on hyvä korostaa, että asiakkaita tulisi ensisijaisesti ohjata selvittämään tilannetta heidän asiaansa hoitaneiden henkilöiden tai tarvittaessa esimiesten kanssa heti, kun ongelma ilmenee. Jos ongelmat eivät ratkea keskustelemalla, asianomaisen toimintayksikön henkilökunnan ja sosiaaliasiamiehen on autettava asiakasta ongelmien selvittelyssä ja tarvittaessa muistutuksen tekemisessä.

Sosiaalihuoltolain mukaan asiakkaan oikeusturvakeinoja ovat toimintayksikön vastaavalle johtajalle tehtävä muistutus sekä oikeus tehdä kantelu hoidosta tai hoitoon liittyvästä kohtelustaan päivähoitoa valvovalle viranomaiselle, joita ovat Karkkilan Kaupunki ja AVI. Reklamaatiotilanteessa kuluttajan tulee ilmoittaa tyytymättömyydestään sopimuskumppanilleen eli palvelujen tuottajalle ja halutessaan myös valvovalle viranomaiselle eli Karkkilan kaupungille tai AVI:iin.

Palvelujen tuottajan tulee raportoida kunnalle palvelusetelillä tuotettua palvelua koskevista muistutuksista, kanteluista ja hoitovahinkoilmoituksista.

11. PALVELUJEN KÄYTÖN RAPORTOINTI

Palvelujen tuottaja pitää päiväkirjaa lasten läsnä -, ja poissaoloista. Päiväkirjaan merkitään päivittäin lasten poissaolot, myös päiväkodin sulkemisajalta. Ilmoitetut läsnäolot ja palvelusetelin voimassaolo muodostavat laskutusperusteen, jonka perusteella yksityinen palvelujen tuottaja voi hakea palvelusetelin mukaista korvausta Karkkilan kaupungilta. Palvelujen tuottajalla on velvollisuus pitää ja ilmoittaa Karkkilan kaupungille lasten sijoitus- ja läsnäolotiedot ajantasaisina seuraavan kuukauden 5. päivään mennessä. Mikäli palvelujen tuottaja ei näin toimi, on Karkkilan kaupungilla oikeus sanktioida palvelujen tuottajaa tekemättömästä työstä. Sanktio riippuu laiminlyönnin laajuudesta, toistuvuudesta ja laiminlyönnin vakavuudesta.

Palvelusetelillä järjestettävän toiminnan järjestämisvastuu on Karkkilan kaupungilla ja näin ollen asiakasrekisteri on Karkkilan kaupungin vastuulla. Asiakassuhteen päätyttyä on palvelun tuottajan toimitettava kaikki asiakasta koskevat asiakirjat Karkkilan kaupungille. Kaupunki vastaa asiakastietojen arkistoinnista ja mahdollisesta luovuttamisesta asiakkaan tietoon.

# 12. PALVELUSETELIN ARVON LASKUTUS KARKKILAN KAUPUNGILTA

Palveluntuottaja laskuttaa Karkkilan kaupunkia kerran kuukaudessa seuraavan kuukauden 15. päivään mennessä.

Maksuehto on 14 päivää netto hyväksyttävän laskun saapumisesta lukien. Myöhästyneelle maksusuoritukselle maksetaan korkolain mukainen vuotuinen viivästyskorko.

Kaupunki maksaa palveluntuottajalle vain myönnetyn palvelusetelin mukaisesti käytetystä palvelusta.

Lapsen aloittaessa tai lopettaessa hoidon kesken kuukauden, hinta lasketaan kuukauden hoitopäivien mukaisesti. Hoidon tarpeen muutos otetaan huomioon, jos muutos kestää vähintään 3 kuukautta. Viimeinen hoitopäivä on arkipäivä ja samalla viimeinen laskutuspäivä.

Karkkilan kaupunki ei vastaa peruuntuneista palvelutapahtumista aiheutuneista kustannuksista.

Mikäli asiakas irtisanoo palvelusopimuksen palvelujen tuottajan kanssa, on palvelujen tuottajan ilmoitettava siitä välittömästi laskutusta hoitavalle toimistosihteerille.